Diari Oficial de la Generalitat Valenciana


Sumari del DOGV 7167, del 05-12-2013 (2013/11396)

RESOLUCIÓ de 30 d'octubre de 2013, del Servici Territorial d'Energia de València, relativa a l'autorització administrativa i aprovació de projecte de dos línies elèctriques a 66 kV amb impacte ambiental. Expedient número ATLINE/2012/240/46.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7167

Data del DOGV
:   05-12-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/11857


Data del document
:   30-10-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 30 d'octubre de 2013, del Servici Territorial d'Energia de València, relativa a l'autorització administrativa i aprovació de projecte de dos línies elèctriques a 66 kV amb impacte ambiental. Expedient número ATLINE/2012/240/46. [2013/11434]  
Presentada la sol·licitud d'autorització administrativa i aprovació de projecte relativa a la instal·lació elèctrica baix indicada.  
Efectuats els tràmits que establix el Decret 88/2005, del Consell de la Generalitat, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
  
Este Servici Territorial, en l'àmbit de les competències que té atribuïdes, resol:  
  
Primer  
Atorgar al peticionari l'autorització administrativa de la instal·lació elèctrica que s'indica:  
Peticionari: Iberdrola Distribución Eléctrica, SAU.  
Emplaçament de la instal·lació: dos LSMT 66 KV L-81 Vinalesa 1 i L-80 Vinalesa 2 ST Vivers c/ Vinaròs i c/ Pintor G. Lahuerta V-160/12 € València  
Projecte.   
Denominació:   
Característiques principals:  
  
Núm. de registre de línies: Tipus: subterrània  
Tensió: 66 kV Longitud total: 1.750 m  
Longitud aèria: Longitud subterrània: 1.750 m  
  
  
Esta autorització s'atorga sense perjuí de les concessions, autoritzacions, llicències i permisos, tant públics com privats, que necessite obtindre el sol·licitant de la instal·lació per a efectuar-la, d'acord amb altres disposicions que resulten aplicables i, en especial, les relatives a l'ordenació del territori i al medi ambient.  
  
Esta autorització s'emet sense perjuí de tercers i deixant a part els drets particulars.  
  
Segon  
Aprovar el projecte d'execució de la instal·lació; en l'execució del projecte es tindran en compte les condicions següents:  
1. Les obres hauran de dur-se a terme d'acord amb el projecte presentat, i si és el cas, els annexos tècnics posteriors aportats.  
2. El peticionari haurà de tindre en compte les prescripcions disposades en els reglaments vigents, així com els condicionants imposats pels organismes afectats.  
3. El titular donarà compte de la terminació de les obres mitjançant la presentació de la sol·licitud d'autorització d'explotació, en els termes que establixen els articles 12 o 18 del Decret 88/2005, segons el tipus d'instal·lació que es tracte.  
4. En el cas que, per a finalitzar l'execució de la instal·lació objecte de projecte, calga posar-ne part en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'acompanyarà, per triplicat exemplar, el certificat de finalització parcial d'obra, subscrit per un tècnic competent i visat pel col·legi oficial corresponent, acreditatiu que la part de la instal·lació ja executada és d'acord amb els reglaments tècnics en la matèria.  
- La finalització de l'execució es farà davall la mateixa direcció d'obra que l'anterior certificació i s'ajustarà a les condicions tècniques i de seguretat reglamentàries.  
- L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no pertorbació a altres instal·lacions o equips.  
- S'haurà de presentar, en el termini màxim de 10 dies comptador des de la completa execució de la instal·lació, la sol·licitud d'autorització d'explotació, d'acord amb el que establix el Decret 88/2005.  
- Transcorregut un mes des que este Servici Territorial va diligenciar i entregar el certificat de finalització parcial d'obra sense que el peticionari haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Cas que la dita instal·lació ja estiguera en tensió, a la finalització del dit termini el peticionari haurà de procedir-ne a la desconnexió.  
  
5. El projecte es portarà a terme de conformitat amb els condicionants ambientals indicats en l'estimació d'impacte ambiental, i transcrits a continuació, emesa amb data 24.09.2013, amb la referència 2013/10-EIA:  
- Que les dos línies puguen ser realitzades, en principi, segons el traçat presentat. No obstant això, en la del carrer Pintor Genaro Lahuerta, l'arbratge d'alineació presenta una considerable grandària i, per a disminuir-hi l'afecció, seria convenient respectar sempre la distància mínima d'1 metre (des del final del rastell fins a l'inici de la rasa projectada) que preveu l'estudi d'impacte ambiental.  
- Que es complisquen estrictament totes les mesures i les condicions que arreplega l'estudi d'impacte ambiental tramitat.  
- Que abans i durant l'execució de les obres es tinga en compte que, a més de les infraestructures previstes en l'estudi d'impacte ambiental, hi ha altres conductes de telecomunicacions (com ara ONO) i sanejament que poden condicionar les previsions del projecte tramitat i de les dos condicions precedents.  
L'Administració deixarà sense efecte la present resolució en qualsevol moment en què observe l'incompliment de les condicions imposades.  
La present autorització s'atorga sense perjuí de les concessions, les llicències i els permisos, tant públics com privats, que necessite obtindre el sol·licitant de la instal·lació per a efectuar-la, d'acord amb altres disposicions que siguen aplicables i, en especial, la relatives a l'ordenació del territori i el medi ambient.  
Podrà ser causa de revocació d'esta resolució l'incompliment de les condicions que s'hi expressen, la variació substancial de les característiques descrites en la documentació presentada, i que n'ha determinat l'atorgament, o una altra causa excepcional que ho justifique.  
En el cas de línies subterrànies el projecte de les quals contemple, després de l'estesa de línies d'alta tensió, l'existència de tubs de reserva de possible utilització futura, esta autorització queda limitada a la instal·lació declarada segons el projecte ara presentat. Si amb posterioritat el titular de la instal·lació volguera fer ús dels tubs de reserva que en el present projecte queden buits per a l'estesa de noves línies, haurà de sol·licitar l'autorització administrativa i l'aprovació del projecte de la instal·lació; el projecte llavors aportat haurà de comprendre, en la part concordant amb l'estesa ara aprovada, la instal·lació total resultant del conjunt format per les noves línies a estendre i les anteriorment autoritzades, i haurà de complir, per a tot el conjunt de la instal·lació, la reglamentació aplicable a la data de presentació del nou projecte.  
  
Contra esta resolució, que no posa fi a la via administrativa, pot interposar-se recurs d'alçada davant de la Direcció General d'Energia en el termini d'un mes comptat a partir de l'endemà del dia en què tinga lloc la notificació de la present, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 30 d'octubre de 2013.- El cap del Servici Territorial d'Energia: Enrique Climent Sirvent.